सरकार ने नेशनल मेडिकल डिवाइस पॉलिसी 2023 को दी मंजूरी, मैन्युफैक्चरिंग को मिलेगा बढ़ावा
Medical device imports from China increased by 152% from April to December, चीन से मेडिकल डिवाइस आयात अप्रैल-दिसंबर में 152% तक बढ़ा
मार्च में खत्म वित्त वर्ष 2022-23 के पहले 9 महीनों में देश से मेडिकल डिवाइसों का निर्यात 17% बढ़ा। जबकि आयात में 8% की कमी आई, लेकिन इस दौरान चीन से 30 मेडिकल उपकरणों का आयात 25-152% तक बढ़ गया। 'एसोसिएशन ऑफ इंडियन मेडिकल डिवाई इंडस्ट्री' के ताजा आंकड़ों से ये जानकारी सामने आई।
कॉमर्स एंड इंडस्ट्री मिनिस्ट्री को दिए गए एमएड के ताजा आंकड़ों के मुताबिक, वित्त वर्ष 2021-22 में चीन से आयात सालाना 48% बढ़कर 12,979 रुपए तक पहुंच गया था। आमतौर पर भारत में चीन से कंज्यूमेबल्स और टेस्टिंग किट्स का आयात किया जाता है।
अप्रैल-दिसंबर 2022 में ₹20,511 करोड़ के चिकित्सा उपकरणों का निर्यात
अप्रैल-दिसंबर 2022 में भारत से 20,511 करोड़ रुपए के चिकित्सा उपकरणों का निर्यात किया गया। जबकि साल 2021 में इसी अवधि में 17,557 करोड़ के चिकित्सा उपकरणों का निर्यात हुआ था। वित्त वर्ष 2021-22 के दौरान चिकित्सा उपकरणों का निर्यात सालाना आधार पर 21% बढ़कर 19,803 करोड़ रुपए का रहा था। इस दौरान आयात 41% बढ़कर 63,000 करोड़ रुपए का रहा।
नेशनल मेडिकल डिवाइस पॉलिसी 2023 को सरकार ने दी मंजूरी
26 अप्रैल 2023 को केंद्र सरकार ने नेशनल मेडिकल डिवाइस पॉलिसी 2023 को मंजूरी दी है। इस नीति के जरिए चिकित्सा डिवाइस के स्थानीय मैन्युफैक्चरिंग और रिसर्च को प्रोत्साहन दिया जाएगा। इससे आयात पर निर्भरता घटाने व इस सेक्टर के लिए इकोसिस्टम विकसित करने में मदद मिलेगी। इस नीति से भारत को दुनिया के टॉप 5 मेडिकल डिवाइस सप्लायर देशों में जगह बनाने में मदद मिलेगी।